proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 24 de novembro de 1998 pola que se determinan as festas locais nas que se autoriza a apertura de establecementos comerciais durante o ano 1999.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 29/01/1999

Advertido erro na orde publicada no DOG nº 233 do 1 de decembro de 1998, cómpre face-la seguinte rectificación:
Na páxina 12.852, no punto primeiro, onde di: «Concello de Barbadás (Ourense) 3 de maio e 11 de novembro», debe dicir: «Concello de Barbadás (Ourense) 16 de febreiro e 11 de novembro».
ORDE do 22 de xaneiro de 1999 pola que se modifica a composición do Consello Regulador Provisional da Denominación Específica Mel de Galicia.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 29/01/1999

Por Orde do 1 de outubro de 1997 desta consellería, recoñeceuse a denominación específica Mel de Galicia para o mel producido e envasado en Galicia no xeito e condicións que determine o seu regulamento particular, e nomeouse o seu consello regulador provisional.
A competencia para efectuar nomeamentos e cesamentos dos presidentes dos consellos reguladores das denominacións de orixe e específicas correspóndelle, de conformidade co artigo 89 e concordantes da Lei 25/1970, do 2 de decembro, ó conselleiro de Agricultura, Gandería e Política Agroalimentaria, unha vez asumidas as funcións na materia, conforme a competencia recollida no artigo 30.I.3 e 4 do Estatuto de autonomía de Galicia.
Por todo iso, de conformidade co previsto, e no uso das atribucións que me confire a Lei 1/1993, do 22 de febreiro, reguladora da Xunta e do seu presidente,
DISPOÑO:
Artigo 1º
O cesamento nas súas funcións, agradecéndolle-los servicios prestados, dos membros saíntes do Consello Regulador Provisional da Denominación
Específica Mel de Galicia nomeados pola orde desta consellería citada anteriormente.
Artigo 2º
O nomeamento e constitución dun novo consello regulador provisional formado, por proposta dos sectores interesados, polos seguintes membros:
Presidente: Miguel Ángel Rodríguez González.
Vocais:
-Polo sector productor:
Titular: José María Seijo Coello.
Suplente: Carlos Rolán Núñez.
Titular: José Manuel Durán Orús.
Suplente: Jesús Manuel Porbén Rodríguez.
Titular: María del Carmen Moirón Rodríguez.
Suplente: Benedicto Carballeira Rodríguez.
Titular: Cesár Martínez Yáñez.
Suplente: Armando Rodríguez Losada.
-Polo sector envasador:
Titular: Abel Yáñez Armesto.
Suplente: Ángel Méndez Díaz.
Titular: Rogelio Outeda Barreiro.
Suplente: Perfecto García González.
Titular: Antonio Saavedra Pereira.
Suplente: Jesús Díaz Acebo.
Titular: José María Romero Telles.
Suplente: Manuel Gutiérrez Saavedra.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 22 de xaneiro de 1999.
Cástor Gago Álvarez
Conselleiro de Agricultura, Gandería e Política
Agroalimentaria
DECRETO 4/1999, do 21 de xaneiro, polo que se dispón que cese Jorge García-Borregón Millán como delegado provincial da Consellería de Sanidade e Servicios Sociais en Pontevedra.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 22/01/1999

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e Servicios Sociais e logo de deliberación do Consello da Xunta de Galicia na súa reunión do día vinteún de xaneiro de mil novecentos noventa e nove,
DISPOÑO:
Que cese Jorge García-Borregón Millán como delegado provincial da Consellería de Sanidade e Servicios Sociais en Pontevedra, agradecéndolle os servicios prestados.
Santiago de Compostela, vinteún de xaneiro de mil novecentos noventa e nove.
Manuel Fraga Iribarne
Presidente
José Mª Hernández Cochón
Conselleiro de Sanidade e Servicios Sociais
DECRETO 5/1999, do 21 de xaneiro, polo que se nomea delegada provincial da Consellería de Sanidade e Servicios Sociais en Pontevedra a Mª Dolores Pan Vázquez.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 22/01/1999

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e Servicios Sociais e logo de deliberación do Consello da Xunta de Galicia na súa reunión do día vinteún de xaneiro de mil novecentos noventa e nove,
Nomeo a Mª Dolores Pan Vázquez delegada provincial da Consellería de Sanidade e Servicios Sociais en Pontevedra.
Santiago de Compostela, vinteún de xaneiro de mil novecentos noventa e nove.
Manuel Fraga Iribarne
Presidente
José Mª Hernández Cochón
Conselleiro de Sanidade e Servicios Sociais
ORDE do 9 de decembro de 1998 pola que se autoriza definitivamente a apertura e funcionamento do centro privado Andersen Augalonga de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/01/1999

Examinado o expediente instruído por instancia do titular do centro privado Andersen Augalonga de Vigo no que se solicita autorización para a súa apertura e funcionamento.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que se remite cos informes correspondentes.
Vistos a Lei 1/1990, do 3 de outubro (BOE do 4), de ordenación xeral do sistema educativo, Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la apertura e funcionamento do centro de educación secundaria e, como consecuencia disto, establece-la configuración definitiva do centro existente no mesmo edificio ou recinto escolar, segundo se especifica no anexo.
Segundo.-A presente autorización producirá efectos progresivamente, a medida que se implanten as ensinanzas autorizadas de acordo co calendario de aplicación da nova ordenación do sistema educativo.
Terceiro.-Antes do inicio das ensinanzas de educación secundaria obrigatoria que se autorizan, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que impartirá docencia no dito centro.
Cuarto.-O centro de educación secundaria que pola presente orde se autoriza, deberá cumpri-la norma básica da edificación NBE-CPI/1996, de condicións de protección contra incendios nos edificios, aprobada por Real decreto 2177/1996, do 4 de outubro (BOE do 29). Todo isto sen prexuízo de que teñan que cumprirse outros requisitos esixidos pola normativa municipal ou autonómica.
Quinto.-Queda o centro obrigado ó cumprimento da lexislación vixente e a solicita-la oportuna revisión cando teñan que modificarse calquera dos datos que sinala a presente orde.
Santiago de Compostela, 9 de decembro de 1998.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: A Garrida.
Enderezo: r/ Escola Andersen, 28-A Garrida-Valadares.
Código do centro: 36014209.
Denominación específica: Andersen Augalonga.
Titular: Andersen Augalonga, S.A.
Composición resultante:
a) Centro de educación infantil: 3 unidades.
b) Centro de educación primaria: 6 unidades.
c) Centro de educación secundaria: 4 unidades de educación secundaria obrigatoria.
11668
RESOLUCIÓN do 11 de decembro de 1998, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001530/1998, interposto por Ana Veira García.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/01/1999

O 27 de novembro de 1998, a Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a providencia pola que se admite o recurso contencioso-administrativo 01/0001530/1998, interposto por Ana Veira García, contra silencio administrativo por parte da Dirección Xeral de Ordenación Educativa e de Centros a recurso ordinario de 20-7-1998, sobre listas definitivas de admitidos en curso de especialización de audición e linguaxe.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modi
ficada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e son emprazadas para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 11 de decembro de 1998.
Máximo García Serrano
Secretario xeral da Consellería de Educación
e Ordenación Universitaria
0035
ORDE do 23 de decembro de 1998 pola que se nomean os vocais compoñentes do Consello Galego de Medio Ambiente.
CONSELLERÍA DE MEDIO AMBIENTE — II. AUTORIDADES E PERSOAL — 04/01/1999

No Decreto 155/1995, do 3 de xuño, establécese a regulación do Consello Galego de Medio Ambiente, determinándose que xunto ós membros natos que
se mencionan, serán nomeados como vocais os representantes das organizacións, institucións e departamentos autonómicos relacionados no seu artigo terceiro, todos eles con especial vinculación coa protección do ambiente.
Por Orde do 3 de xuño de 1998, nomeáronse os vocais do Consello Galego de Medio Ambiente. Ó se produciren vacantes nos vocais que forman parte do Consello Galego de Medio Ambiente, e a incorporación de 3 expertos de recoñecido prestixio no campo ambiental, todo isto en aplicación do artigo 10.2º do Regulamento de organización e funcionamento do Consello Galego de Medio Ambiente, aprobado no Pleno do Consello o 12 de abril de 1996, procede nomea-los novos vocais.
Por todo isto, en aplicación do artigo 4 do Decreto 155/1995, do 3 de xuño, polo que se regula o Consello Galego de Medio Ambiente, e tendo en conta que o citado órgano consultivo foi adscrito á Consellería de Medio Ambiente en virtude de Decreto 482/1997, do 26 de decembro, polo que se establece a estructura orgánica da Consellería de Medio Ambiente
DISPOÑO:
Artigo único.-Desígnanse vocais do Consello Galego de Medio Ambiente por proposta das organizacións respectivas, de acordo co artigo 3 do Decreto 155/1995, as persoas que a continuación se relacionan:
Polos sindicatos:
-Luis Suárez Poza, como titular e José María Bouza Allegue, como suplente, ambos en representación de UGT.
Polas universidades de Galicia:
-José Ramón Leis Fidalgo, como titular e José Luis Sánchez López, como suplente, ambos en representación da Universidade de Santiago de Compostela.
-Salustiano Mato de la Iglesia, como titular e Antonio Gallardo Correa, como suplente, ambos en representación da Universidade de Vigo.
Como expertos designados polos órganos autonómicos sectoriais:
-Ángel García Arias, como titular e Ignacio Garrote Freire, como suplente; pola área ambiental de contaminación industrial.
-Antonio López Blanco, como titular e Isabel Vila Barbosa, como suplente; pola área ambiental de augas continentais.
Como persoas de recoñecido prestixio no campo ambiental designados polo presidente do consello:
-Darío Prada Rodríguez.
-Manuel Bao Iglesias.
-Felipe Macías Vázquez.
Santiago de Compostela, 23 de decembro de 1998.
Carlos del Álamo Jiménez
Conselleiro de Medio Ambiente
11818
ORDE do 4 de decembro de 1998 pola que se dispón o nomeamento de vocais do consello de administración da autoridade portuaria de Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 04/01/1999

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, situadas no seu territorio.
Os acordos do Consello da Xunta de Galicia do 5 e do 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Consonte o previsto no artigo 40 da Lei de portos do Estado e da mariña mercante, segundo a súa redacción aprobada pola Lei 62/1997, do 26 de decembro, a designación dos vocais do consello de administración deberá facerse necesariamente por proposta das administracións públicas e entidades e organismos representados no consello de administración, polo que, recibidas as propostas do Concello de Vilagarcía de Arousa e do pesidente do ente público Portos do Estado,
DISPOÑO:
Nomear a Camilo Vázquez Guerra, como vocal do consello de administración da autoridade portuaria de Vilagarcía de Arousa en representación do Concello de Vilagarcía de Arousa.
Nomear a Raúl López Fernández, como vocal do consello de administración da autoridade portuaria de Vilagarcía de Arousa, en representación da Administración xeral do Estado.
Santiago de Compostela, 4 de decembro de 1998.
José Cuíña Crespo
Conselleiro de Política Territorial, Obras Públicas e Vivenda
11776
ORDE do 4 de decembro de 1998 pola que se dispón o cesamento de vocais do consello de administración da autoridade portuaria de Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 04/01/1999

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, situadas no seu territorio.
Os acordos do Consello da Xunta de Galicia do 5 e do 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Consonte o previsto no artigo 40 da Lei de portos do Estado e da mariña mercante, e segundo a súa redacción aprobada pola Lei 62/1997, do 26 de decembro, disponse que as separacións dos vocais do consello de administración serán acordadas polo órgano competente da Comunidade Autónoma por proposta das organizacións, organismos e entidades que aqueles representen, e polo que, recibidas as propostas do Concello de Vilagarcía de Arousa e do presidente do ente público Portos do Estado,
DISPOÑO:
Cesar a Manuel Jesús Freijeiro Martínez como vocal do consello de administración da autoridade portuaria de Vilgarcía de Arousa, en representación do Concello de Vilagarcía de Arousa, agradecéndolle os servicios prestados.
Cesar a Consuelo Castro Rey como vocal do consello de administración da autoridade portuaria de Vilagarcía de Arousa en representación, da Administración xeral do Estado, agradecéndolle os servicios prestados.
Santiago de Compostela, 4 de decembro de 1998.
José Cuíña Crespo
Conselleiro de Política Territorial, Obras Públicas e Vivenda
11788
DECRETO 1/1999, do 12 de xaneiro, polo que se acorda encargar do despacho de asuntos da Presidencia, durante a ausencia do seu titular, o conselleiro da Presidencia e Administración Pública.
PRESIDENCIA — II. AUTORIDADES E PERSOAL — 13/01/1999

Con motivo da viaxe do presidente da Xunta de Galicia a Italia é necesario prove-la súa substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Durante a ausencia do presidente da Xunta de Galicia, con motivo da súa viaxe a Italia, encar
gándoselle o despacho de asuntos da Presidencia, desde o 13 de xaneiro ata o seu regreso, ó conselleiro da Presidencia e Administración Pública.
Santiago de Compostela, doce de xaneiro de mil novecentos noventa e nove.
Manuel Fraga Iribarne
Presidente
11926
ORDE do 15 de decembro de 1998 pola que se declara de interese galego a Fundación Santiago Apóstol de Ciencias Sociales e se inscribe no Rexistro Auxiliar de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/01/1999

Visto o expediente tramitado por instancia da Fundación Santiago Apóstol de Ciencias Sociales para a súa declaración de interese galego e a conseguinte inscrición no Rexistro de Fundacións da Xunta de Galicia.
Resultando que a Consellería da Presidencia e Administración Pública, pola súa Orde do 22 de abril de 1998 (DOG nº 89, do 12 de maio), clasificou como benéfico-docente á citada fundación e a adscribiu á Consellería de Educación e Ordenación Universitaria.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de interese galego, aprobado por Decreto 248/1992, do 18 de xuño, e as demais disposicións de xeral e pertinente aplicación, e máis concretamente as normas básicas contidas na Lei 30/1994, do 24 de novembro, de fundacións e de incentivos fiscais á participación privada en actividades de interese xeral.
Considerando que a correspondente escritura fundacional e de aprobación dos estatutos, son conformes co establecido nos artigos 5, 6 e 7 da Lei 7/1983, do 22 de xuño (DOG nº 89, do 20 de xullo), e coas demais disposicións aplicables.
Considerando que os fins e demais elementos organizativos da Fundación Santiago Apóstol de Ciencias Sociales cumpren cos requisitos e condicións sinalados nos artigos 1 e 13 da mencionada Lei 11/1991, (DOG nº 219, do 12 de novembro), para a súa declaración de interese galego, así como coas condicións básicas determinadas na devandita Lei 30/1994.
Considerando que o presente expediente o promoveron persoas lexitimadas para iso, e que na súa tramitación se cumpriron os requisitos legais e regulamentarios esixidos, tanto pola lexislación autonómica en materia de fundacións de interese galego coma polas normas básicas establecidas na Lei 30/1994.
Esta consellería, consonte o disposto no artigo 32.3º do devandito regulamento, logo do informe da asesoría xurídica deste departamento,
RESOLVE:
Primeiro.-Declarar de interese galego a Fundación Santiago Apóstol de Ciencias Sociales coa conseguinte aprobación dos seus estatutos e dos demais aspectos recollidos na orde de clasificación publicada no DOG do 12 de maio de 1998.
Segundo.-Ordena-la súa inscrición no Rexistro Auxiliar de Fundacións deste orotectorado, logo da publicación desta orde no Diario Oficial de Galicia; tendo esta publicación e inscrición o carácter constitutivo que determinan os artigos 33.3º do Decreto 248/1992 e o 8 da Lei 7/1983, así como o artigo 3 da referida Lei 30/1994.
Santiago de Compostela, 15 de decembro de 1998.
Celso Currás Fernández
Conselleiro de Educación e Ordenación Universitaria
11502
RESOLUCIÓN do 21 de decembro de 1998 pola que se convocan unhas xornadas sobre o gasto público nas autonomías.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 04/01/1999

Dentro do plan de actividades da Escola Galega de Administración Pública para 1999 e de acordo coas funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócanse unhas xornadas sobre o gasto público nas autonomías, en colaboración coa Asociación Galega de Estudios de Economía do Sector Público, convocatoria que se desenvolverá conforme as seguintes bases:
1. Obxectivos.
Afondar no coñecemento da temática respectiva e promover un debate arredor do pasado, presente e futuro do gasto das facendas autonómicas.
2. Contido.
A atención destas xornadas dedícase fundamentalmente a cinco áreas de interese prioritario: investimento público, gasto social, control do gasto público, comportamento do gasto e promoción económica.
As cinco áreas anteriores tentan abarca-la complexa realidade do gasto público autonómico no eido dos seus obxectivos, dinámica e control.
3. Destinatarios.
Persoal ó servicio de calquera das administracións públicas galegas e interesados en xeral.
4. Desenvolvemento.
-Horario: mañá e tarde.
-Lugar e datas: as xornadas convocadas terán lugar no salón de actos da Escola Galega de Administración Pública (rúa de Madrid 2-4, polígono das Fontiñas, en Santiago de Compostela) os días 14 e 15 de xaneiro de 1999.
5. Inscrición.
-Prazo: remata o mércores, día 13 de xaneiro de 1999.
-Tramitación de solicitudes: as solicitudes irán dirixidas ó director da Escola Galega de Administración Pública, polígono das Fontiñas, rúa de Madrid, 2-4, 15707, Santiago de Compostela, segundo o modelo que figura como anexo a esta convocatoria, e presentaranse no rexistro xeral da EGAP, ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: 981 54 63 37.
-Número de prazas: limitado á capacidade do local.
-Inscrición fóra de prazo: só se admitirán, de quedaren prazas baleiras, coa condición de que se cumpran os requisitos xerais antes indicados.
Os peticionarios poderán obter confirmación da súa posible admisión, chamando, a partir do día 13 de xaneiro, por teléfono, de 10 a 14.45 horas, ós seguintes números: 981 54 62 39 ou 981 54 60 40.
6. Modificacións.
A EGAP reserva para si a facultade de interpretar e de resolve-las incidencias que puidesen xurdir no desenvolvemento das xornadas, así como a de cancelalas, se o escaso número de solicitudes non xustificase a súa realización.
7. Certificación de asistencia.
Entregaráselles, ó remate destas xornadas, a aquelas persoas inscritas que concorresen asiduamente a elas, cando a súa asistencia sexa igual ou superior ó 85% das horas lectivas programadas, e expresarase, neste documento, a natureza da actividade e as datas da súa realización.
Santiago de Compostela, 21 de decembro de 1998.
Domingo Bello Janeiro
Director da Escola Galega de Administración Pública
11535
ORDE do 20 de novembro de 1998 pola que se declara de interese galego a Fundación Andrea Gómez e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 04/01/1999

Con data do 14 de outubro de 1998 foi publicada no Diario Oficial de Galicia a orde da Consellería da Presidencia e Administración Pública, do 30 de setembro de 1998, pola que se clasifica como de interese social a Fundación Andrea Gómez adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 5 dos seus estatutos, ten como obxecto a axuda á parálise cerebral infantil e participar de forma activa na promoción e desenvolvemento de toda actividade de carácter científico, educacional e cultural que redunde no beneficio da sociedade. Por iso impulsará a creación, construcción, equipamento e desenvolvemento dos instrumentos materiais necesarios para realizar estas actividades.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese
galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Andrea Gómez ó cumpri-los seus estatutos as prescricións que, para tal efecto, sinala a lexislación vixente en materia de fundacións de interese galego.
Segundo.-Ordena-la inscrición da Fundación Andrea Gómez no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de darlles publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a lle render contas anualmente ó protectorado e a xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 20 de novembro de 1998.
José María Hernández Cochón
Conselleiro de Sanidade e Servicios Sociais
11774
RESOLUCIÓN do 11 de decembro de 1998 pola que se aproban os tipos de xuro máximos que as entidades de crédito aplicarán durante o ano 1999 ós contratos de arrendamento concertados en virtude do convenio de apoio financeiro ós investimentos das Pemes financiado, mediante contratos de arrendamento financeiro, polo Instituto Galego de Promoción Económica (Igape) e as entidades de crédito asinado o 4 de maio de 1998 (publicado no DOG número 94, do 19 de maio).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 13/01/1999

De conformidade co convenio de apoio financeiro ós investimentos das Pemes financiado, mediante contratos de arrendamento financeiro, polo Instituto Galego de Promoción Económica (Igape) e as entidades de crédito subscrito o 4 de maio de 1998, os tipos de xuro dos contratos de arrendamento subvencionados pola Xunta de Galicia poderán optar pola modalidade de tipo de xuro variable por anos naturais, establecéndose no texto do citado convenio o sistema de determinación do tipo de xuro.
Visto o exposto e unha vez verificados os datos relativos á evolución do MIBOR durante o período establecido no convenio e en virtude das facultades que teño conferidas,
RESOLVO:
Primeiro.-O tipo de xuro máximo que se aplicará durante o ano 1999 ós contratos de arrendamento financeiro do convenio de apoio financeiro ás Pemes do año 1998 será do 5,00%. No caso de que o tipo adicional sexa inferior a 1,25 puntos, o tipo de xuro que se aplicará será o resultado de engadirlle ó tipo de referencia (3,74) o tipo adicional que teñan pactado as partes. Se o tipo de xuro resultase con varios decimais arredondorase ata a mais próxima vixésima parte do punto.
Segundo.-As entidades de crédito deberán comunicarlles ós beneficiarios dos contratos de arrendamento financeiro subvencionados a variación do tipo de xuro.
Terceiro.-O tipo de xuro do contrato de arrendamento financeiro resultante para o beneficiario, é dicir, o nominal menos os puntos de subsidiación, non poderá ser inferior ó límite fixado no citado convenio e na resolución de concesión da axuda. No caso de que sexa inferior limitarase a subsidiación ata o citado límite. Para o caso de que o tipo de xuro nominal sexa igual ou inferior, suspenderase a subsidiación e o tipo de xuro que se vai aplicar ó contrato de arrendamento financeiro será o que lle corresponda segundo o establecido no punto primeiro da presente resolución.
Santiago de Compostela, 11 de decembro de 1998.
José Antonio Orza Fernández
Presidente do Instituto Galego de Promoción
Económica
150
ORDE do 15 de decembro de 1998 pola que se complementa a do 10 de novembro de 1998 pola que se adscribe con carácter definitivo ó Instituto de Educación Secundaria de Portovello número 2 de Ourense o profesorado que se relaciona.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/01/1999

Na Orde do 10 de novembro de 1998, publicada no DOG número 233, do martes 1 de decembro de 1998, cómpre engadi-los seguintes profesores:
Apelidos e nome: Conde Siota, Mª Luisa.
DNI: 76.678.397.
Corpo: Prof. especial de institutos técnicos de ensinanzas medias.
Apelidos e nome: Pérez Pérez, José Luis.
DNI: 34.601.345.
Corpo: Prof. técnico de FP.
Santiago de Compostela, 15 de decembro 1998.
Celso Currás Fernández
Conselleiro de Educación e Ordenación
Universitaria
11896
RESOLUCIÓN do 14 de decembro de 1998, da Dirección Xeral de Patrimonio Cultural, pola que se incoa expediente de delimitación do contorno de protección das torres de Allo, no concello de Zas, provincia da Coruña.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 07/01/1999

Desde a entrada en vigor da Lei 16/1985, do 25 de xuño, do patrimonio histórico español, teñen consideración de bens de interese cultural os monumentos a que se contrae o Decreto do 22 de abril de l949, sobre a protección dos castelos españois, entre os que atopan as torres de Allo, sitas no concello de Zas, provincia da Coruña.
Por resolución da Dirección Xeral de Protección do Patrimonio Histórico, do Ministerio de Cultura, do 17 de outubro de l994, asígnaselle o número de rexistro correspondente a BIC, como monumento de arquitectura militar.
De conformidade co establecido na disposición transitoria primeira da Lei 8/1995, do 30 de outubro, do patrimonio cultural de Galicia, (Diario Oficial de Galicia, do 8 de novembro) é preciso na actualidade concreta-la delimitación do contorno de protección das indicadas torres de Allo.
Vistos os informes dos servicios técnicos desta dirección xeral, e órganos consultivos da Consellería de Cultura, Comunicación Social e Turismo, en materia de bens de interese cultural, esta dirección xeral
RESOLVE:
Primeiro.-Incoar expediente para a declaración da delimitación do contorno de protección das torres de
Allo, no concello de Zas, provincia da Coruña, segundo o disposto no artigo 11 da Lei 8/1995, do 30 de outubro, do patrimonio cultural de Galicia.
Segundo.-Delimita-la zona afectada pola citada incoación do xeito que se especifica literal e graficamente nos anexos I e II da presente resolución.
Terceiro.-Notifica-la presente resolución ó concello, ó Rexistro de Bens de Interese Cultural do Estado, ó Rexistro de Bens de Interese Cultural de Galicia, e demais interesados.
Cuarto.-Por tratarse dun ben inmoble, e de conformidade co artigo 35 da Lei 8/1995, do 30 de outubro, do patrimonio cultural de Galicia, quedan en suspenso as correspondentes licencias municipais de parcelación, edificación ou demolición nas zonas afectadas, así como os efectos das xa outorgadas. A suspensión dependerá da resolución ou caducidade do expediente incoado.
As obras que, por causa de forza maior, interese xeral ou urxencia, tivesen que realizarse con carácter inaprazable, precisarán, en todo caso, autorización dos organismos competentes da Consellería de Cultura, Comunicación Social e Turismo.
Quinto.-A presente resolución será publicada no Diario Oficial de Galicia e no BOE, abríndose un período de información pública dun mes, contado a partir do día seguinte ó da súa publicación no Diario Oficial de Galicia.
Santiago de Compostela, 14 de decembro de l998.
Ángel Sicart Giménez
Director xeral de Patrimonio Cultural
11887
RESOLUCIÓN do 15 de decembro de 1998, da Dirección Xeral de Centros e Inspección Educativa, pola que se fai pública a data, a hora e o lugar do sorteo público para determina-los inspectores que formarán parte da comisión que valorará o concurso de traslados para a provisión de postos de traballo vacantes na Inspección Educativa da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/01/1999

A Orde do 8 de outubro de 1998 (DOG do 10 de novembro), pola que se establecen as sedes da inspección educativa da Comunidade Autónoma de Galicia e se convoca o procedemento de provisión de postos vacantes nelas, establece no seu artigo 7.1º que a comisión que valorará o concurso de traslado dos inspectores de educación estará formada, ademais do presidente, por catro inspectores de educación designados por sorteo entre funcionarios do corpo de inspectores ó servicio da administración educativa e do corpo de inspectores de educación.
Na súa virtude, esta dirección xeral,
RESOLVEU:
Anuncia-lo sorteo que terá lugar entre os funcionarios pertencentes ó corpo de inspectores ó servicio da administración educativa e do corpo de inspectores de educación para o vindeiro día 8 de xaneiro do 1999, ás 10 horas no edificio que a Consellería de Educación e Ordenación Universitaria ten en San Lázaro, nº 107.
Santiago de Compostela, 15 de decembro de 1998.
Severino Somoza Gómez
Director xeral de Centros e Inspección Educativa
11499
ORDE do 3 de decembro de 1998 pola que se declara de interese galego a Fundación para a Protección de Discapacitados Psíquicos da Comarca de Valdorras e se ordena a súa inscrición no Rexistro de Fundacións de Interesa Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 05/01/1999

Con data do 9 de outubro de 1998 foi publicada no Diario Oficial de Galicia a orde da Consellería da Presidencia e Administración Pública do 24 de setembro de 1998, pola que se clasifica como de
interese social a Fundación para a Protección de Discapacitados Psíquicos da Comarca de Valdeorras, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto proporcionar asistencia social para discapacitados psíquicos en idade laboral cunha minusvalidez temporal ou permanente que lles impida a súa integración nunha empresa ou nun centro especial de emprego, prestando funcións tutelares, asistenciais, ocupacionais e en xeral calquera tipo de actividades formativas ou educacionais tendentes a mellora-la calidade de vida dos seus beneficiarios.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de rexime das fundacións de interese galego, modificada pola Lei 11/1991, do 8 de novembro, e 32.3º.a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación para a Protección de Discapacitados Psíquicos da Comarca de Valdeorras ó cumpri-los seus estatutos as prescricións que para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación para a Protección de Discapacitados Psíquicos da Comarca de Valdeorras no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos, que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de darlles publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a lle render contas anualmente ó protectorado e xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 3 decembro de 1998.
José María Hernández Cochón
Conselleiro de Sanidade e Servicios Sociais
11796
CORRECCIÓN de erros.-Resolución do 15 de decembro de 1998 pola que se convocan once bolsas de colaboración para a realización de tarefas de análise e investigación relacionadas co dereito autonómico galego no ano 1999.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 12/01/1999

Advertida a omisión do anexo na citada resolución, publicada no Diario Oficial de Galicia nº 2, do 5 de xaneiro de 1999, cómpre publicalo a continuación:
11853
ORDE do 18 de decembro de 1998 pola que se dispón o cesamento dalgúns membros do Comité Ético de Investigación Clínica de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 08/01/1999

Os comités éticos de investigación clínica son os encargados de emitir informe de tódolos ensaios clínicos que se realicen dentro do seu ámbito territorial. A revogación da súa acreditación correspóndelle ó conselleiro de Sanidade e Servicios Sociais, por proposta da Dirección Xeral do Servicio Galego de Saúde competente, segundo o disposto no artigo 13 do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da Dirección Especializada do Servicio Galego de Saúde,
DISPOÑO:
Artigo único.-O cesamento como membros do Comité Ético de Investigación Clínica de Galicia,
creado pola Orde do 11 de xullo de 1996, das persoas que se relacionan no anexo.
Santiago de Compostela, 18 de decembro de 1998.
José Mª Hernández Cochón
Conselleiro de Sanidade e Servicios Sociais
ANEXO
Relación de persoas que cesan como membros do C.E.I.C. de Galicia
Gonzalo Paz Doel
11944
ORDE do 18 de decembro de 1998 pola que se nomean novos membros do Comité Ético de Investigación Clínica de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 08/01/1999

Os comités éticos de investigación clínica son os encargados de emitir informe de tódolos ensaios clínicos que se realicen dentro do seu ámbito territorial. A súa acreditación dos mesmos correspóndelle ó conselleiro de Sanidade e Servicios Sociais, por proposta da Dirección Xeral do Servicio Galego de Saúde competente, segundo o disposto no artigo 9 do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da Dirección Especializada do Servicio Galego de Saúde,
DISPOÑO:
Artigo único.-Noméanse membros do Comité Ético de Investigación Clínica de Galicia, creado pola Orde do 11 de xullo de 1996, as persoas que se relacionan no anexo.
Santiago de Compostela, 18 de decembro de 1998.
José Mª Hernández Cochón
Conselleiro de Sanidade e Servicios Sociais
ANEXO
Relación de novos membros do C.E.I.C. de Galicia
Carlos García Porrúa, facultativo especialista en reumatoloxía do Hospital Xeral Calde de Lugo.
880
CORRECCIÓN de erros.-Orde do 30 de novembro de 1998 pola que se establecen subvencións para a realización de programas destinados a prestarlles atención ós enfermos mentais crónicos polas asociacións e outras entidades de iniciativa social.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 12/01/1999

Advertido un erro por omisión na referida orde, publicada no DOG nº 236, do 4 de decembro de 1998, cómpre engadir un anexo VIII correspondente á guía de recuros sociosanitarios.
11780
ORDE do 9 de decembro de 1998 pola que se dispón a substitución dun membro no Consello Universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 12/01/1999

O artigo 12 da Lei 5/1987 e o artigo 4 do Decreto 240/1992, do 30 de xullo (DOG do 12 de agosto), polo que se aproba o Regulamento do Consello Universitario de Galicia regulan a composición do Consello Universitario de Galicia.
Na letra D) do artigo 4 do Decreto 240/1992, do 30 de xullo, establécese que o secretario do Consello Universitario de Galicia será un funcionario designado polo conselleiro de Educación e Ordenación Universitaria.
Pola Orde do 16 de xuño de 1998 (DOG do 6 de xullo) faise pública a composición do Consello Universitario de Galicia. No punto 4 do artigo único desta orde figura como secretario do Consello Universitario de Galicia, Eleutino Álvarez Álvarez, subdirector xeral de Universidades.
Designado Ubaldo Rivas Romero como subdirector xeral de Universidades, por proposta do conselleiro, procede face-la substitución do secretario do Consello Universitario de Galicia, en virtude do disposto no artigo 4.D) do citado Decreto 240/1992, do 30 de xullo. Por todo iso,
DISPOÑO:
Artigo único.
Nomear como secretario do Consello Universitario de Galicia a Ubaldo Rivas Romero, subdirector xeral de Universidades.
Esta persoa substitúe, a Eleutino Álvarez Álvarez que cesa como membro do Consello Universitario de Galicia, agradecéndolle os servicios prestados.
Santiago de Compostela, 9 de decembro de 1998.
Celso Currás Fernández
Conselleiro de Educación e Ordenación
Universitaria
0080
CORRECCIÓN de erros.-Resolución do 23 de decembro de 1998 pola que se ordena a publicación do acordo da Xunta de Galicia do 23 de decembro de 1998 polo que se modifica a relación de postos de traballo do organismo autónomo Augas de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/01/1999

Detectado erro na devandita resolución, publicada no DOG número 250, do 29 de decembro de 1998, cómpre face-la oportuna corrección:
Na páxina 13.737 os postos de traballo seguintes deben figurar para o grupo que se menciona:
OT.B99.20.000.15001.039 Xefe de Sección de Vertidos debe figurar para grupo B.
OT.B99.20.000.15770.039 Xefe de Sección de Vertidos debe figurar para grupo B.
OT.B99.20.000.36560.039 Xefe de Sección de Vertidos debe figurar para grupo B.
OT.B99.20.000.36560.047 Xefe de Distrito de Pontevedra Costa debe figurar para grupo B.
OT.B99.20.000.36560.049 Xefe de Distrito de Pontevedra Interior debe figurar para grupo B.
881
ORDE do 12 de novembro de 1998 pola que se fixa o prezo de venda ó público das publicacións Anuario de Estatística Agraria 1996 e Los Grandes Problemas del Campo.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 08/01/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6º, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público das publicacións editadas por esta consellería que se relacionan no anexo.
2. Este prezo entenderase con IVE incluído.
Santiago de Compostela, 12 de novembro de 1998.
Cástor Gago Álvarez
Conselleiro de Agricultura, Gandería e Política Agroalimentaria
ANEXO I
Anuario de Estatística Agraria 1996: 3.750 pesetas.
Los Grandes Problemas del Campo: 1.800 pesetas.
669
RESOLUCIÓN do 18 de decembro de 1998, da Secretaría Xeral da Consellería de Cultura, Comunicación Social e Turismo, pola que se emprazan as partes interesadas no recurso contencioso-administrativo 01/0001578/1998, interposto por José Miguel Pérez Vázquez.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 08/01/1999

Recibiuse nesta consellería escrito da sección primeira da Sala do Contencioso-Administrativo do Tribunal Superior de Xustiza de Galicia polo que se reclama o expediente administrativo referido ó recurso contencioso-administrativo número 01/0001578/1998, interposto por José Miguel Pérez Vázquez, contra resolución do conselleiro de Cultura, Comunicación Social e Turismo do 11-9-1998 desestimatoria do recurso ordinario contra outra da Dirección Xeral de Patrimonio Cultural do 11-5-1998 (S-PO-3-1-97), recaída en procedemento sancionador instruído polas obras no número 9 da rúa Conde da Vila de Baiona (Pontevedra).
Esta secretaría xeral acordou, en cumprimento do disposto no artigo 61 da Lei do 27 de decembro de 1956, reguladora da xurisdicción contencioso-administrativa, a remisión do expediente administrativo solicitado.
Así mesmo, de conformidade co disposto no artigo 64 da citada lei, modificado pola Lei 10/1992, do 30 de abril, notifícaselles a tódalas persoas interesadas no procedemento e emprázaselles para que poidan comparecer como parte nos autos ante a referida sala no prazo de nove días.
Santiago de Compostela, 18 de decembro de 1998.
Andrés González Murga
Secretario xeral da Consellería de Cultura,
Comunicación Social e Turismo
11942
ORDE do 3 de decembro de 1998 pola que se autoriza o cambio de titularidade da escola de música privada Breogán do Grove (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/01/1999

Visto o expediente promovido por Eva García Rodríguez sobre cambio de titularidade da escola de música privada Breogán do Grove (Pontevedra) inscrita no rexistro de escolas de música por orde desta consellería do 13 de maio de 1996 (DOG do 7 de xuño), considerando os imformes emitidos polos servicios correspondentes da Delegación Provincial
da Consellería de Educación e Ordenación Universitaria en Pontevedra así como a documentación achegada pola interesada,
DISPOÑO:
Primeiro.-Autoriza-lo cambio de titularidade da escola de música privada Breogán do Grove (Pontevedra) segundo os datos que figuran no anexo a esta orde.
Segundo.-A escola de música privada Breogán do Grove queda sometida ó réxime de escolas de música e de danza segundo o disposto na Orde do 11 de marzo de 1993 (DOG do 22 de abril) e ós servicios de inspección correspondentes.
Dsiposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias para o desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 3 de decembro de 1998.
Celso Currás Fernández
Conselleiro de Educación e Ordenación
Universitaria
ANEXO
Denominación específica: escola de música privada Breogán.
Titular: Eva García Rodríguez.
Domicilio: r/ Luis A. Mestre, nº 14.
Localidade: O Grove.
Provincia: Pontevedra.
11580
CORRECCIÓN de erros.-Decreto 361/1998, do 4 de decembro, polo que se aproba o estatuto do Centro Informático para a Xestión Tributaria, Económico-Financeira e Contable (Cixtec).
CONSELLERÍA DE ECONOMÍA E FACENDA — I. DISPOSICIÓNS XERAIS — 14/01/1999

Advertido erro no Decreto 361/1998, do 4 de decembro, publicado no DOG nº 246, do 22 de decembro de 1998, cómpre face-la seguinte corrección:
No artigo 5, punto 1, debe engadirse:
«f) O interventor xeral da Comunidade Autónoma.
g) O director do Cixtec».
26